Badajoz

Badajoz ye una ciudat extremenya, capital d'a provincia de Badajoz. Se troba situada en a comarca de Badajoz y en o partiu chudicial homonimo, estando-ne a suya capital. A suya población ye de 150.621 habitants (2013), en una superficie de 1.470,00 km² y una densidat de población de 102,46 hab/km². Toponimia O toponimo Badajoz s'ha quiesto interpretar a partir de l'arabe balad al-laws ("lugar", "villa" u "ciudat d'as almendreras") y se documenta en fuents arabes andalusís como ﺑﻂﻠﻴﻮﺱ u Batalyaws. Por haber estau l'ueste d'Extremadura una zona de repoblación leyonesa bi ha variants d'o toponimo d'acuerdo con a fonetica astur-leyonesa como Badalloz u Badayoz. As formas historicas en leyonés no se corresponden con a fonetica d'as formas actuals ni en extremenyo ni en castellano estándard, que presentan respectivament una h aspirada ([bɑːˈɦɔ]) u una j velar ([baðaˈxoθ]). En galaicoportugués baixo medieval bi habió formas exotoponimicas como Badalhouce, que se troba en textos escritos dica tiempos d'os Habsburgo. Cheografía A localidat de Badajoz se troba situada a 184 metros d'altaria sobre o livel d'a mar, a una distancia de 61 km d'a ciudat de Merida, a capital d'Extremadura. Historia Estió a capital d'a Taifa de Badajoz. En a Guerra Civil Espanyola Badajoz fue ocupada por as tropas nacionals baixo o mando d'o coronel Juan Yagüe o 14 d'agosto de 1936, o que permitió a lo bando sublevau de comunicar as zonas baixo o suyo control d'Andalucía, Leyón y Castiella a Viella. Poco dimpués se produció una gran represión que tenió como exponent mes gran a mortalera de Badajoz. Demografía Administración Reparto de concellers Alcaldes Puestos d'intrés Molimentos relichiosos Seu de Sant Chuan Baptista de Badajoz. Chiralda. Puestos civils Alcazaba. Torre de Espantaperros. Museus Museu extremenyo y iberoamericano d'Arte Moderno. Museu provincial d'Artes Polidas. Museu arqueolochico. Museu taurino. Referencias Vinclos externos Se veigan as imáchens de Commons sobre Badajoz. (es) Pachina web oficial municipal de Badajoz.